Ασπίδα Ξάνθης (καλαθοσφαίριση ανδρών)

Ο Αθλητικός Πολιτιστικός Σύλλογος Ασπίς Ξάνθης είναι ελληνικό αθλητικό σωματείο που δραστηριοποιείται στην πόλη της Ξάνθης, στην ομώνυμη Περιφερειακή Ενότητα. Επίσημο έτος ίδρυσής του είναι το 1922, οπότε και ξεκίνησε ως ποδοσφαιρικό σωματείο.

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Η λειτουργία του ξεκίνησε το 1987. Έδρα όλων των τμημάτων καλαθοσφαίρισης της Ασπίδας αποτελεί το Κλειστό Γυμναστήριο Ευμοίρου «Χριστίνα Χριστοδούλου», χωρητικότητας 280 θεατών.«Κλειστό Ευμοίρου Χριστίνα Χριστοδούλου» , πληροφορίες στον ιστότοπο Gipeda.gr. Καλλιεργεί τόσο ομάδα ενηλίκων, όσο και ακαδημίες νεαρότερων ηλικιακά αθλητών. Οι αθλητές του αγωνίζονται με χρώματα το μπλε και το λευκό.

 Ιστορική αναδρομή 
 Ίδρυση 
Το τμήμα καλαθοσφαίρισης της Ασπίδας Ξάνθης δημιουργήθηκε το 1987. Στην πρώτη δεκαετία λειτουργίας του λάμβανε μέρος στα τοπικά ανδρικά Πρωταθλήματα που διοργανώνει η Ένωση Καλαθοσφαιρικών Σωματείων Ανατολικής Μακεδονίας και Θράκης. Η πρώτη διάκριση του συλλόγου έλαβε χώρα την περίοδο 1996–97, οπότε και κατέκτησε τον τίτλο του Πρωταθλητή στην ανώτερη ανδρική κατηγορία της Ένωσης.«Ένωση Καλαθοσφαιρικών Σωματείων Ανατολικής Μακεδονίας και Θράκης», πληροφορίες στον ιστότοπο της Ελληνικής Ομοσπονδίας Καλαθοσφαίρισης.

Το 1998 ήταν το ένα από τα σωματεία της πόλης που σχημάτισαν κατόπιν συγχώνευσης τον ενιαίο Ξάνθη Α.Σ. Αργότερα το ανδρικό τμήμα ανασυστάθηκε εκ νέου ως αυτόνομη ομάδα.

 Πρόσφατες περίοδοι στην Ε.ΚΑ.Σ.Α.ΜΑ.Θ. 
Τη χρονιά 2008-09 ο σύλλογος της Ξάνθης δοκίμασε τις δυνάμεις του στο Πρωτάθλημα της Α' Κατηγορίας, όπου δεν κατάφερε να διακριθεί. Πετυχαίνοντας μόλις 2 νίκες σε 20 αγώνες, τερμάτισε στην 11η και τελευταία θέση του βαθμολογικού πίνακα, αποτυγχάνοντας να εδραιωθεί στην Κατηγορία.«Βαθμολογία Πρωταθλήματος Α' Κατηγορίας Ανδρών 2008-2009», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την ίδια περίοδο κατόρθωσε να φτάσει στους Ημιτελικούς του Κυπέλλου της Ένωσης, έχοντας ξεπεράσει με επιτυχία στις πρώτες φάσες τα εμπόδια του Α.Ο. Ηράκλειας (72-67 εντός έδρας) και του Αρίωνα Ξάνθης (55-64). Δεν κατάφερε, ωστόσο, να προκριθεί στον Τελικό καθώς γνώρισε την ήττα με σκορ 73-91 από τον Ορφέα Νέου Σκοπού.«Κύπελλο Ε.ΚΑ.Σ.ΜΑ.Θ. Ημιτελική Φάση», άρθρο στον ιστότοπο SerresBasket.gr, 11 Ιανουαρίου 2009.

Την αγωνιστική περίοδο 2009-10, έχοντας μόλις υποβιβαστεί στη Β' Κατηγορία Ανδρών, η απόδοση της Ασπίδας κινήθηκε σε χαμηλά επίπεδα. Απέναντι σε 6 αντιπάλους συγκέντρωσε 5 νίκες και 7 ήττες, με αποτέλεσμα να τερματίσει στην 5η θέση της βαθμολογικής κατάταξης και ως εκ τούτου να παραμείνει στο ίδιο επίπεδο.«Βαθμολογία Πρωταθλήματος Β' Κατηγορίας Ανδρών 2009-2010», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την επόμενη χρονιά, 2010-11, οπότε και το Πρωτάθλημα της Β' Κατηγορίας συγκέντρωσε και πάλι 7 ομάδες, η Ασπίδα σκαρφάλωσε στην 3η θέση της τελικής κατάταξης. Το ισοζύγιό της ήταν 7 νίκες και 5 ήττες.«Βαθμολογία Πρωταθλήματος Β' Κατηγορίας Ανδρών 2010-2011», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Τελικά, τη χρονιά 2011-12, οπότε και το δυναμικό της Β' Κατηγορίας Ανδρών συνέθεσαν μόλις 5 ομάδες, η Ασπίδα βρέθηκε στην κορυφή του τελικού βαθμολογικού πίνακα, πετυχαίνοντας την επιστροφή της στην Α' Κατηγορία.«Βαθμολογία Πρωταθλήματος Β' Κατηγορίας Ανδρών 2011-2012» , πληροφορίες στον ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης. Ο απολογισμός της ήταν 7 νίκες και 1 ήττα (από την Α.Ε. Δοξάτου Δράμας). Την ίδια χρονιά η Ασπίδα έφτασε μέχρι τον τελικό του Κυπέλλου της Ένωσης αποκλείοντας στην Α' και Β' Φάση αντίστοιχα τη Φιλία Ορεστιάδας (68-56 εντός έδρας) και την Ολυμπιάδα Αλεξανδρούπολης (65-52 εντός έδρας).«Μπάσκετ: Φουλ για τελικό οι άνδρες της Ασπίδας», άρθρο στον ιστότοπο της εφημερίδας «Εμπρός» της Ξάνθης, 1 Φεβρουαρίου 2012. Τον Ημιτελικό πέρασε άνευ αγώνος σε βάρος του Έβρου Σουφλίου, για να ηττηθεί στον Τελικό από την Αγία Βαρβάρα Καβάλας με σκορ 58-72.«Μπάσκετ: Δεν τα κατάφερε η Ασπίδα στον τελικό», άρθρο στον ιστότοπο της εφημερίδας «Εμπρός» της Ξάνθης, 2 Μαΐου 2012.

Την αγωνιστική περίοδο 2012-13 το Πρωτάθλημα Ανατολικής Μακεδονίας και Θράκης ενοποιήθηκε σε μία Κατηγορία των δύο Ομίλων. Τον Όμιλο της Ασπίδας συνέθεσαν 9 σύλλογοι.«Βαθμολογία Κανονικής Περιόδου Πρωταθλήματος Ανδρών (Β' Όμιλος) 2012-2013», πληροφορίες στον ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης. Έχοντας συγκεντρώσει 14 νίκες και 2 ήττες, τερμάτισε στο πλαίσιο αυτό στη 2η θέση της βαθμολογίας. Στην επόμενη φάση τέσσερις ομάδες - οι δύο πρώτες κάθε Ομίλου - διεκδίκησαν την άνοδο στη Γ' Εθνική. Μέσω του μίνι αυτού Πρωταθλήματος, στο οποίο εκτός από την Ασπίδα συμμετείχαν οι Εθνικός Αλεξανδρούπολης, Πανσερραϊκός και Χρυσούπολη, η Ασπίδα αναδείχθηκε Πρωταθλήτρια της Ένωσης, κερδίζοντας παράλληλα το δικαίωμα του προβιβασμού.«Βαθμολογία Πρωταθλήματος Ανδρών (Θέσεις 1-4) 2012-2013», πληροφορίες στον ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.«ΕΚΑΣΑΜΑΘ: Η Ασπίδα Ξάνθης στη Γ΄εθνική!», άρθρο στον ιστότοπο InfoBasket.gr, 12 Μαΐου 2013.«ΕΚΑΣΑΜΑΘ: Στη Γ' Εθνική η Ασπίδα Ξάνθης», άρθρο στον ιστότοπο NorthBasket.gr, 13 Μαΐου 2013.

 Άνοδος στα εθνικά Πρωταθλήματα (2013-2017) 
Την αγωνιστική περίοδο 2013-14 η Ασπίδα πραγματοποίησε ένα πολύ δυναμικό ξεκίνημα στο Πρωτάθλημα της Γ' Εθνικής, πετυχαίνοντας την τρίτη συνεχόμενη άνοδο κατηγορίας.«2ος Όμιλος Βορρά: Στη Β’ Εθνική και η Ασπίδα Ξάνθης», άρθρο στον ιστότοπο OnSports.gr, 28 Απριλίου 2014.«Νίκησε τον Μαντουλίδη στη Θεσσαλονίκη και κέρδισε την ιστορική άνοδο στη Β’ Εθνική η ξανθιώτικη ομάδα», άρθρο στον ιστότοπο της εφημερίδας «Εμπρός», 29 Απριλίου 2014. Ειδικότερα σε Όμιλο (2ος Βορρά) που συνέθεταν 13 ομάδες, συγκέντρωσε 20 νίκες και 4 ήττες, καταλαμβάνοντας τη 2η θέση της τελικής βαθμολογικής κατάταξης.«Πρόγραμμα & Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014. Παρατηρήθηκε ισοβαθμία μεταξύ αυτής και του Γ.Α.Σ. Κομοτηνή, ωστόσο βάσει των μεταξύ τους αποτελεσμάτων η ομάδα της Ξάνθης τοποθετήθηκε υψηλότερα. Στον πάγκο της Ασπίδας, καθοδηγώντας την ομάδα στην ανοδική της πορεία τα τελευταία χρόνια, ήταν ο Δημήτρης Παναγιωτόπουλος.«Ασπίδα Ξάνθης: Παρελθόν ο Παναγιωτόπουλος», άρθρο στον ιστότοπο OnSports.gr, 2 Δεκεμβρίου 2014. Παραγωγικότερος σκόρερ αναδείχθηκε ο Τόλης Κουτσογιάννης (356 πόντοι).«Top Scorer της Γ’ εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.

Το φθινόπωρο του 2014 η ομάδα μετέφερε τη δραστηριότητά της στα γήπεδα της Β' Εθνικής και ειδικότερα στον Όμιλο Βορρά. Το Νοέμβριο, μετά από ένα κακό ξεκίνημα, ο Παναγιωτόπουλος παρέδωσε τη σκυτάλη του πρώτου προπονητή στο μέχρι τότε βοηθό του, Κώστα Ιωαννίδη.«Τέλος ο Παναγιωτόπουλος από την Ξάνθη!» , άρθρο στον ιστότοπο BasketBlog.gr, 1 Δεκεμβρίου 2014. Η πίεση των 13 αντιπάλων της Ασπίδας αποδείχθηκε τελικά ανυπέρβλητη, με αποτέλεσμα αυτή να ολοκληρώσει τις αγωνιστικές της υποχρεώσεις για την περίοδο 2014-15 στη 13η και προτελευταία θέση του βαθμολογικού πίνακα.«Πρόγραμμα & Βαθμολογία Πρωταθλήματος Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Αναλυτικότερα σημείωσε 7 νίκες σε 26 αγώνες, επίδοση που δεν επαρκούσε για να τη συγκρατήσει στην κατηγορία.

Ο σύλλογος της Ξάνθης δεν άργησε να ανακάμψει, πραγματοποιώντας καλές εμφανίσεις τη χρονιά 2015-16 στα πλαίσια του 2ου Ομίλου Βορρά της Γ' Εθνικής. Έχοντας συλλέξει 23 νίκες και 3 ήττες απέναντι σε 13 αντιπάλους, κατέλαβε τη 2η θέση της τελικής βαθμολογίας, με ένα βαθμό λιγότερο από τον πρωτοπόρο Κ.Σ. Γέφυρας.«Πρόγραμμα & Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 2ου ομίλου Βορρά (26η αγωνιστική)», άρθρο στον ιστότοπο InfoBasket.gr, 24 Απριλίου 2016.

Την επόμενη αγωνιστική περίοδο, 2016-17, ο Όμιλος Βορρά της Β' Εθνικής φιλοξένησε εκ νέου την Ασπίδα, καθώς και 15 ακόμη συλλόγους. Ο Ιωαννίδης παρέμεινε στον πάγκο της ομάδας, με συνεργάτη το Γιώργο Κωτάκη. Η ολοκλήρωση της αγωνιστικής δράσης βρήκε την Ασπίδα στην 8η θέση της βαθμολογικής κατάταξης, ενώ ευνοήθηκε στην ισοβαθμία που προέκυψε με το Χαρίλαο Τρικούπη Μεσολογγίου. Ο απολογισμός της χρονιάς ήταν 15 νίκες και 15 ήττες.«Πρόγραμμα & Βαθμολογία Πρωταθλήματος Β' Εθνικής Κατηγορίας Ανδρών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Βορράς / 30ή αγωνιστική): Καπάρωσε την 4η θέση το Αγρίνιο», άρθρο στον ιστότοπο InfoBasket.gr, 21 Μαΐου 2017.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2013-14 4Γ' Εθνική 2 - 20-4 - - Απόστολος Κουτσογιάννης - - -  -  -2014-15 3Β' Εθνική 13 - 7-19 - - ? - - -  -  -2015-16 4Γ' Εθνική 2 - 23-3 - - ? - - -  -  -2016-17 3Β' Εθνική 8 - 15-15 - - ? - - -  -  -2017-18 3Β' Εθνική 13 - 8-20 - - Σωκράτης Γκέλιος 1η - Α' Φάσης 1 -  -  -2018-19 4Γ' Εθνική 6 - 14-12 - - ? - - -  -  -2019-20 4Γ' Εθνική 10 - 5-12 - - ? - - -  -  -2020-21 4Γ' Εθνική διεκόπη - - - - - - - -  -  -2021-22 4Γ' Εθνική 5 - 10-8 - - ? - - -  -  -2022-23 4Γ' Εθνική 8 Play-Out 7-13 - 5-0 ? - - -  -  -2023-24 4Γ' Εθνική 4 Play-Off 13-9 2-2 - ? - - -  -  -2024-25 4Γ' Εθνική 6 Play-Off 11-11 1-2 - ? - - -  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Σωκράτης Γκέλιος  Βαλάντης Κουρτίδης  Απόστολος Κουτσογιάννης  Γιάννης Στεφανίδης

+ΠροπονητέςΕθνΟνοματεπώνυμοΘητεία  Δημήτρης Παναγιωτόπουλος  ... - Νοεμ 2014    Κώστας Ιωαννίδης  

<div style="clear: both">

 Έμβλημα 

 Τμήματα υποδομής 
Τα τμήματα υποδομής της Ασπίδας Ξάνθης στο πρόσφατο παρελθόν έχουν κατακτήσει:
 1× Πρωτάθλημα Εφήβων Ανατολικής Μακεδονίας και Θράκης (2014)
 1× Πρωτάθλημα Παίδων Ανατολικής Μακεδονίας και Θράκης (2016)

 Τμήμα Εφήβων 
Την αγωνιστική περίοδο 2013-14 οι ακαδημίες της Ασπίδας κατέκτησαν το Πρωτάθλημα Εφήβων Ανατολικής Μακεδονίας και Θράκης, έχοντας αντιμετωπίσει στην Τελική Φάση τους Τιτάνες Δράμας και τον Αρίωνα Ξάνθης.«ΕΚΑΣΑΜΑΘ: Το πρωτάθλημα εφήβων η Ασπίδα Ξάνθης», άρθρο στον ιστότοπο InfoBasket.gr, 23 Μαρτίου 2014.«Πρωταθλητές στο Εφηβικό: Τιτάνες - Ασπίδα 80-81», άρθρο στον ιστότοπο XanthiBasket.gr, 22 Μαρτίου 2014. Στη συνέχεια αγωνίστηκαν στην Προκριματική Φάση του Πανελλήνιου Πρωταθλήματος Εφήβων, χωρίς να καταφέρουν να εισέλθουν στο Final-6 που διεξήχθη στα Τρίκαλα.«Πανελλήνιο Πρωτάθλημα Εφήβων: Θρίαμβος Πανιωνίου επί του Παναθηναϊκού», άρθρο στον ιστότοπο OnSports.gr, 24 Απριλίου 2014. Προπονητής της ομάδας ήταν ο Κώστας Ιωαννίδης.

 Τμήμα Παίδων 
Την αγωνιστική περίοδο 2015-16 η Ασπίδα Ξάνθης, με προπονητή το Χρήστο Βαχαρίδη, κατέκτησε το Πρωτάθλημα Παίδων Ανατολικής Μακεδονίας και Θράκης. Στη συνέχεια πέρασε με επιτυχία μέσω Προκριματικών στην Τελική Φάση του Πανελλήνιου Πρωταθλήματος Παίδων που έλαβε χώρα στα Τρίκαλα. Εκεί διεκδίκησε τον τίτλο της κορυφαίας ομάδας της Ελλάδας απέναντι στον Πανιώνιο (Νότια Αττική), τον Άρη (Θεσσαλονίκη), τον Προμηθέα Πατρών (Αχαΐα και Ηλεία), τον Ο.Φ.Η. (Κρήτη) και την Ακαδημία Αθηνών (Αττική). Μετά τη λήξη του τουρνουά η ομάδα της Ξάνθης βρέθηκε στην 5η θέση της τελικής βαθμολογίας. Ο αθλητής της, Βαλάντης Κουρτίδης, συμπεριλήφθη στην κορυφαία πεντάδα της διοργάνωσης, ενώ αναδείχθηκε και ο παραγωγικότερός σκόρερ στο σύνολο των ομάδων (106 πόντοι).«Πρωταθλήτρια Ελλάδας στους παίδες η Ακαδημία Αθηνών!» , άρθρο στον ιστότοπο SportsHero.gr, 2 Ιουλίου 2016.«Φινάλε στο Πανελλήνιο Παίδων» , άρθρο στον ιστότοπο BasketNet.gr, 2 Ιουλίου 2016.«Αργυροί Παίδες με Θρίαμβο επί του Πανιωνίου» , άρθρο στον επίσημο ιστότοπο του Προμηθέα Πατρών, 3 Ιουλίου 2016.

 Παραπομπές 

 Εξωτερικοί σύνδεσμοι 



 «Κλειστό Ευμοίρου Χριστίνα Χριστοδούλου» , πληροφορίες στον ιστότοπο Gipeda.gr.

Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις ομάδων καλαθοσφαίρισης το 1987